Case ID: 1125834
Sentence 148: Mənfəət vergisi Vergi Məcəlləsinin 83.9-cu maddəsinə və Azərbaycan Respublikasının Nazirlər Kabinetinin 01.03.2001-ci il tarixli 55 saylı Qərarına əsasən hesablanmamışdan əvvəl əlaqəli məlumatlara, analoji fəaliyyətlə məşğul olan vergi ödəyicisinin vergi orqanında olan məlumatlarına və s. amillərə istinad olunmalı idi. İş materiallarına əlavə edilmiş SVY aktından (1.11-ci bəndi) görünür ki, “xxxx” Məhdud Məsuliyyətli Cəmiyyəti tərəfindən muhasibat sənədləri Maliyyə Nazirliyi tərəfindən təsdiq edilmiş ciddi uçot blanklarından, elektron qaimə fakturalar və vergi hesab fakturalarından istifadə edilməklə aparılmışdır.Eyni zamanda SVY aktının 1.9.1-ci bəndində göstərildiyi kimi 31.10.2018-ci il tarixədək olan dövr üzrə bank sənədləri, kassa sənədləri, bütün ciddi uçot blankları, əməkhaqqı hesablama cədvəlləri, mal-materialların alışını və satışını təsdiq edən sənədlər, NKA-nın fiskal yaddaşının Z hesabatları, icarə obyektlərinə və görülmüş işlərə dair aktlar (Forma-2), material hesabatları, görülmüş işlərə və alınmış mal-materiala dair bağlanmış müqavilələr, əmək müqavilələri, gömrük bəyannamələrinin eləcə də malların idxal olunması ilə bağlı digər sənədlər (CMR, İnvoys, packinq list və s.) və vergilərin hesablanması üçün lazım olan digər sənədlərin təsdiq edilmiş kserosurətləri və elektron fayllar vergi ödəyicisindən tələb edilmişdir.